**Likumprojekta „Grozījumi likumā „Par Krimināllikuma spēkā stāšanās un piemērošanas kārtību””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Grozījumi likumā „Par Krimināllikuma spēkā stāšanās un piemērošanas kārtību” (turpmāk – likumprojekts) izstrādāts saskaņā ar: * Latvijas Republikas Augstākās Padomes 1993. gada 11. maija lēmumu Par pievienošanos 1961. gada 30. marta Vienotajai konvencijai par narkotiskajām vielām un grozījumiem, kas izdarīti saskaņā ar 1972. gada Protokolu par grozījumiem 1961. gada 30. marta Vienotajā konvencijā par narkotiskajām vielām,
* Latvijas Republikas Augstākās Padomes 1993. gada 11. maija lēmumu Par pievienošanos 1971. gada 21. februāra Konvencijai par psihotropām vielām,
* Latvijas Republikas Augtākās Padomes 1993. gada 11. maija lēmumu Par pievienošanos 1988. gada 19. decembra Konvencijai pret narkotiku un psihotropo vielu nelegālu apgrozījumu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā kontrolējamo narkotisko vielu un psihotropo vielu sarakstus nosaka Ministru kabineta 2005. gada 8. novembra noteikumi Nr. 847 „Noteikumi par Latvijā kontrolējamajām narkotiskajām vielām, psihotropajām vielām un prekursoriem” (turpmāk – MK noteikumi Nr. 847), kas izstrādāti saskaņā ar Apvienoto Nāciju Organizācijas (turpmāk – ANO) 1961. gada 30. marta Vienoto Konvenciju par narkotiskajām vielām (grozīta ar 1972. gada Protokolu, ar ko groza 1961. gada 30. marta Vienoto Konvenciju par narkotiskajām vielām), 1971. gada 21. februāra Konvenciju par psihotropām vielām un 1988. gada 19. decembra Konvenciju pret narkotisko un psihotropo vielu nelegālu apriti. Likuma „Par Krimināllikuma spēkā stāšanās un piemērošanas kārtību” 2. pielikumā (turpmāk – likuma 2. pielikums) noteikti kontrolējamo narkotisko vielu un psihotropo vielu apmēri, līdz kuriem vielu daudzumi atzīstami par nelieliem, un apmēri, sākot ar kuriem to daudzumi atzīstami par lieliem. 1961. gada 30. marta Vienotās konvencijas par narkotiskajām vielām 39. pantā, 1971. gada 21. februāra Konvencijas par psihotropām vielām 23. pantā, kā arī 1988. gada 19. decembra Konvencijas pret narkotisko un psihotropo vielu nelegālu apriti 24. pantā ir noteikts, ka valstīm ir tiesības pieņemt stingrākus pasākumus nekā noteikts šajās Konvencijās, ja tās uzskata šādus pasākumus par vēlamiem vai nepieciešamiem narkotisko un psihotropo vielu nelegālā apgrozījuma novēršanai vai likvidēšanai, kā arī, lai aizsargātu sabiedrības veselību un labklājību. Tāpēc kontrolējamo narkotisko vielu un psihotropo vielu saraksti vairākkārt ir papildināti ar apritē esošām, iepriekš sarakstos neiekļautām vielām. Kopš 2013. gada 23. februāra MK noteikumu Nr. 847 un likuma 2. pielikumā vielas tiek iekļautas ne tikai individuāli, bet arī pēc ģenēriskās sistēmas principa, t.i., kontrolei tiek pakļautas vielu ķīmisko grupu pamatformulas ar aprakstiem, kas nosaka grupā ietilpstošās vielas.Savukārt kopš 2013. gada 14. novembra spēkā ir grozījumi likumā „Par narkotisko un psihotropo vielu un zāļu likumīgās aprites kārtību” (4. panta otrā daļa), kas paredz, ka ar Slimību profilakses un kontroles centra lēmumu uz laikposmu līdz 12 mēnešiem no lēmuma spēkā stāšanās dienas var aizliegt vai ierobežot tādu jaunu psihoaktīvu vielu vai tās saturošu izstrādājumu izgatavošanu, iegādāšanos, glabāšanu, pārvadāšanu, pārsūtīšanu vai izplatīšanu, kuras nav iekļautas Latvijā kontrolējamo narkotisko vielu, psihotropo vielu un prekursoru sarakstos un par kurām ir iegūta informācija no Eiropas Agrīnās brīdināšanas sistēmas vai saņemts tiesu ekspertīžu iestādes atzinums par jaunām psihoaktīvām vielām. Ņemot vērā to, ka vielas, par kurām patlaban pieņemti Slimību profilakses un kontroles centra lēmumi par attiecīgo jaunu psihoaktīvu vielu vai to saturošu izstrādājumu izgatavošanas, iegādāšanās, glabāšanas, pārvadāšanas, pārsūtīšanas vai izplatīšanas aizliegumu, ir bīstamas sabiedrības veselībai un drošībai, minētās vielas 12 mēnešu laikā no lēmumu spēkā stāšanās dienas nepieciešams iekļaut MK noteikumos Nr. 847 un likuma 2. pielikumā, lai nepieļautu šo vielu atgriešanos apritē. Ņemot vērā minēto, likuma 2. pielikumam ir sagatavoti šādi papildinājumi: * iekļaušanai II nodaļā (attiecībā uz Latvijā kontrolējamo vielu I sarakstu):
* pievienotas individuālas vielas **U-51754** un **dihlorpāns (angliski: dichloropane),**
* precizēts apraksts izžāvētam augu maisījumam, kas satur marihuānu, un pievienots jauns apraksts **neizžāvētam augu maisījumam, kas satur marihuānu**,
* precizēti grupu **amfetamīni, 1-Arilcikloheksilamīni un (1-arilcikloheksil) metānamīni** apraksti,
* izveidotas jaunas ģenēriskās grupas: **Indolin-2-ona-3 hidrazīnkarbonilatvasinājumi, Gamma-karbolin-1-oni** un **Acetilfentanili**;
* III nodaļas 10., 11., 12. un 12.1 punktā, IV nodaļas 13. punktā un V nodaļas 14., 15., un 16. punktā esošās tabulas papildinātas ar jaunu kolonnu “**CAS Nr.**”, kurā vielām pievienoti ķīmisko vielu reģistra numuri (turpmāk – CAS Nr.).

1) Viela **U-51754** ir opioīds, kas strukturāli līdzinās vielai U-47700 ar kuru saistīti vismaz trīs nāves gadījumi Eiropā. Vielas U-51754 un tās saturošu izstrādājumu lietošana var radīt nopietnu kaitējumu personas veselībai, bīstamību dzīvībai, kā arī apdraudējumu sabiedrības drošībai kopumā. Viela U-51754 līdz šim konstatēta Slovēnijā. Vielai U-51754Latvijā piemērots pagaidu aizliegums uz laika posmu līdz 12 mēnešiem ar Slimību profilakses un kontroles centra 2017. gada 3. februāra lēmumu Nr. 2[[1]](#footnote-2).2) Viela **dihlorpāns (dichloropane)** ir 3-feniltropāns, kas strukturāli līdzinās kokaīnam, taču pagaidām nav zināms, vai tai piemīt kardiotoksicitāte kā tas ir kokaīna gadījumā. Vielas dihlorpāns (dichloropane) un tās saturošu izstrādājumu lietošana var radīt nopietnu kaitējumu personas veselībai, bīstamību dzīvībai, kā arī apdraudējumu sabiedrības drošībai kopumā. Viela dihlorpāns (dichloropane) zināma arī ar šādiem nosaukumiem: RTI-111, RTI-4229-111, O-401. Agrīnās brīdināšanas sistēmā saņemts ziņojums par Slovēnijā reģistrētu vielas dihlorpāns (dichloropane) identifikāciju 2016. gada 14. oktobrī, kā arī 2016. gada oktobrī šī viela (1 grams gaiši dzeltena pulvera) izņemta arī Zviedrijā. Vielai dihlorpāns (dichloropane)Latvijā piemērots pagaidu aizliegums uz laika posmu līdz 12 mēnešiem ar Slimību profilakses un kontroles centra 2017. gada 9. janvāra lēmumu Nr. 1[[2]](#footnote-3).3) Likumprojektā ir precizēts apraksts izžāvētam augu maisījumam, kas satur marihuānu, kā arī pievienots jauns apraksts **nežāvētam augu maisījumam, kas satur marihuānu,** un apmērs, līdz kuram maisījuma daudzumi atzīstami par nelieliem un sākot ar kuru – par lieliem. 4) Grupa **Amfetamīni** precizēta, lai pakļautu kontrolei vielu **NDTDI** un citus šai vielai līdzīgus savienojumus. Viela NDTDI strukturāli līdzinās starptautiski kontrolētai vielai LSD. Vielas NDTDI un tās saturošu izstrādājumu lietošana var radīt nopietnu kaitējumu personas veselībai, bīstamību dzīvībai, kā arī apdraudējumu sabiedrības drošībai kopumā. Agrīnās brīdināšanas sistēmā saņemts ziņojums par Slovēnijā reģistrētu vielas NDTDI identifikācijas gadījumu. Vielai NDTDI piemērots pagaidu aizliegums uz laika posmu līdz 12 mēnešiem ar Slimību profilakses un kontroles centra 2017. gada 3. marta lēmumu Nr. 5-4/7[[3]](#footnote-4). 5) Grupa **1-Arilcikloheksilamīni un (1-arilcikloheksil) metānamīni** precizēta, lai pakļautu kontrolei vielu **3-MeO-PCMMo** un tai līdzīgus savienojumus. Viela 3-MeO-PCMMo ir disociatīvs NMDA receptoru antagonists. Vielas 3-MeO-PCMMo un tās saturošu izstrādājumu lietošana var radīt nopietnu kaitējumu personas veselībai, bīstamību dzīvībai, kā arī apdraudējumu sabiedrības drošībai kopumā. Agrīnās brīdināšanas sistēmā 2016.gada 10.novembrī saņemts brīdinājuma ziņojums par vielas 3-MeO-PCMMo identifikāciju Slovēnijā. Vielai 3-MeO-PCMMo Latvijā piemērots pagaidu aizliegums uz laika posmu līdz 12 mēnešiem ar Slimību profilakses un kontroles centra 2016. gada 16. novembra lēmumu Nr. 8[[4]](#footnote-5). 6) Likumprojektā iekļauta jauna grupa **Indolin-2-ona-3 hidrazīnkarbonilatvasinājumi**, ar kuru kontrolei tiek pakļauta viela **MDA-19** un tai līdzīgi savienojumi. Viela MDA 19 ir sintētiskais kanabinoīds. Vielas MDA 19 un tās saturošu izstrādājumu lietošana var radīt nopietnu kaitējumu personas veselībai, bīstamību dzīvībai, kā arī apdraudējumu sabiedrības drošībai kopumā. Agrīnās brīdināšanas sistēmā 2016. gada 19. oktobrī saņemts brīdinājuma ziņojums par vielas MDA-19 identifikāciju Spānijā. Latvijā vielai MDA-19 piemērots pagaidu aizliegums uz laika posmu līdz 12 mēnešiem ar Slimību profilakses un kontroles centra 2016. gada 27. oktobra lēmumu Nr. 7[[5]](#footnote-6).7) Likumprojektā iekļauta jauna grupa **Gamma-karbolin-1-oni,** ar kuru kontrolei tiek pakļauta viela **CUMYL-PeGACLONE** un tai līdzīgi savienojumi. Viela CUMYL-PeGACLONE ir sintētiskais kanabinoīds, kas strukturāli līdzinās vielai CUMYL-PICA, taču satur jaunu, līdz šim neidentificēta veida kodolu. Vielas CUMYL-PeGACLONE un tās saturošu izstrādājumu lietošana var radīt nopietnu kaitējumu personas veselībai, bīstamību dzīvībai, kā arī apdraudējumu sabiedrības drošībai kopumā. Agrīnās brīdināšanas sistēmā saņemts brīdinājuma ziņojums par vielas CUMYL-PeGACLONE identifikāciju Vācijā, kur viela tika identificēta (kolekcijas materiāls) smēķējamos augu maisījumos ar nosaukumiem “Desert”, “Joker”, “Kush Mango”, “Kush Pineapple”, “Kush Pomegranate” un “Mary Joy Classic” 2016.gada decembrī.Vielai CUMYL-PeGACLONE Latvijā piemērots pagaidu aizliegums uz laika posmu līdz 12 mēnešiem ar Slimību profilakses un kontroles centra 2017. gada 9. februāra lēmumu Nr. 5[[6]](#footnote-7). 8) Likumprojektā iekļauta jauna grupa **Acetilfentanili,** ar mērķi novērst fentanila atvasinājumu apdraudējumu sabiedrības veselībai,jo nelegālajā apritē aizvien biežāk parādās gan fentanila atvasinājumi, gan tādi fentanila struktūranalogi, kuri nav atvasinājumi, bet kuriem ir līdzīga farmakoloģiskā iedarbība. Fentanili ir vairākkārt spēcīgāki par citām opioīdu narkotiskajām vielām, piemēram, morfiju un heroīnu. Baltijas valstīs karfentanils, kas ir visspēcīgākais zināmais opioīds, ir atklāts Latvijā un Lietuvā.[[7]](#footnote-8) Fentanilu iespējamā plašākā izplatība un pieejamība ir potenciāls drauds, līdz ar to tika izstrādāta un likumprojektā iekļauta jauna ģenēriskā grupa Acetilfentanili,lai kontrolei pakļautu fentanila atvasinājumus un struktūranalogus. Pamatojoties uz iepriekš minēto informāciju, no likuma 2. pielikuma II nodaļas tiek izslēgts 6. punkts, jo jaunā ģenēriskā grupa ietver visas 6. punktā minētās vielas. Vienlaikus ar ģenēriskās grupas Acetilfentanili iekļaušanukontrolei tiek pakļautas arī tādas vielas kā, piemēram, 2-fluorfentanils, 3-fluorfentanils, 4Cl-iBF, 4F-BF, 4F-iBF, 4-MeO-BF, akriloilfentanils, alfa-metilfentanila butānamīda analogs, benzodioksofentanils, ciklopentilfentanils, furanilfentanils, metoksiacetilfentanils, Okfentanils, tetrahidrofurānfentanils, valerilfentanils, β-hidroksitiofentanils, brifentanils, karfentanils u.c. Papildus likumprojektā 8.6. punkts tiek papildināts ar 7. apakšpunktu, kurā tiek iestrādāta norma, ka kontrolei tiek pakļauti maisījumi, kuri satur ģenēriskajā grupā Acetilfentanili minētās vielas jebkurā daudzumā.9) Likumprojektā ir iekļautas redakcionālas izmaiņas un papildinājumi 2. pielikuma III nodaļas 10., 11., 12. un 12.1 punktā, IV nodaļas 13. punktā un V nodaļas 14., 15. un 16. punktā esošajām tabulām, definētajām vielām pievienojot ķīmisko vielu reģistra numurus – tabulās ir pievienota jauna kolonna ar nosaukumu **“CAS Nr.”**. Pasaulē katrai ķīmiskai vielai tiek piešķirts unikāls numurs *(Chemical Abstracts Service)*, kas ir starptautisks, tādējādi viela ir viegli atrodama dažādās datu bāzes. Mūsdienās ķīmiskajām vielām ir vairāk kā viens nosaukums un starp dažādām valstīm šie nosaukumi var atšķirties. Tā kā CAS Nr. ir starptautisks ķīmisko vielu identifikators, ir nepieciešams papildināt Latvijā kontrolējamo narkotisko vielu, psihotropo vielu un prekursoru sarakstus ar šādu informāciju. Vienlaikus veiktas tehniskas izmaiņas III nodaļas 11., 12. un 12.1 punktā, kā arī V nodaļas 15. un 16. punktā, tabulām pievienojot kolonnu nosaukumus, lai tabulās ietvertā informācija būtu vieglāk uztverama. Vienlaikus no likuma 2. pielikuma III nodaļas 11. punkta 9. apakšpunkta izslēgtas vielas **nātrija oksibutirāts** un **litija oksibutirāts**, jo tās ir šī apakšpunktā minētās vielas gammahidroksibutirskābe (turpmāk – GHB) sāļi. Pamatojoties uz likuma 2. pielikuma I nodaļas 2. punkta 1. apakšpunktu, noteiktie GHB daudzumi attiecināmi arī uz šīs vielas sāļiem.Lai nodrošinātu savlaicīgu minēto vielu iekļaušanu MK noteikumos Nr. 847 un likuma 2. pielikumā, par likuma spēkā stāšanās datumu ir noteikts 2017. gada 1. oktobris. |
| 3. | Projekta izstrādē iesaistītās institūcijas | Slimību profilakses un kontroles centrs, valsts sabiedrība ar ierobežotu atbildību „Rīgas psihiatrijas un narkoloģijas centrs”, Valsts policijas Kriminālistikas pārvalde, Latvijas Organiskās sintēzes institūts, Zāļu valsts aģentūra. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektam ir pozitīva ietekme uz sabiedrības veselību – tiek aizstāvētas sabiedrības intereses kopumā, kavējot narkotisko un psihotropo vielu piedāvājuma un pieprasījuma pieaugumu Latvijā.Likumprojekts ietekmēs:1) tiesībsargājošās iestādes (Valsts policija, Pašvaldību policija, Valsts ieņēmumu dienesta Muitas policijas pārvalde);2) iestādes, kurām ir tiesības veikt ekspertīzes;3) ārstniecības iestādes, kurās var atrasties pacients minēto vielu ietekmē vai iespaidā;4) fiziskas personas, kas lieto minētās vielas.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| *Projekts šo jomu neskar.* |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Vienlaicīgi ar šo Likumprojektu virzāms Ministru kabineta noteikumu projekts "Grozījumi Ministru kabineta 2005. gada 8. novembra noteikumos Nr. 847 „Noteikumi par Latvijā kontrolējamajām narkotiskajām vielām, psihotropajām vielām un prekursoriem””, papildinot Latvijā kontrolējamo narkotisko vielu, psihotropo vielu un prekursoru sarakstus ar jaunām vielām. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums |  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  Nav | Nav | Nav | Nav |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Par likumprojektu nepieciešams sniegt paziņojumu Eiropas Komisijai saskaņā ar Ministru kabineta 2010. gada 23. februāra instrukcijas Nr. 1 "Kārtība, kādā valsts pārvaldes iestādes sniedz informāciju par tehnisko noteikumu projektiem" 2.3. un 2.4. apakšpunktiem.  |
| Cita informācija | Nav |
| 2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Nav |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts neparedz jaunas starptautiskas saistības. |
| Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Sabiedrības līdzdalība likumprojekta izstrādē netika nodrošināta, jo jaunu psihoaktīvu vielu pakļaušana kontrolei un iedalījumu apmēru noteikšana ir specifisks jautājums, ko risina attiecīgās jomas eksperti saskaņā ar Jauno psihoaktīvo vielu riska novērtējuma vadlīnijām, kas apstiprinātas ar Narkotiku kontroles un narkomānijas ierobežošanas koordinācijas padomes 2012. gada 5. janvāra sēdes lēmumu (protokols Nr.17, 2.§., 4. punkts).  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Tiesībsargājošās iestādes (Valsts policija, Pašvaldību policija, Valsts ieņēmumu dienesta Muitas policijas pārvalde), iestādes, kurām ir tiesības veikt ekspertīzes (Valsts policijas Kriminālistikas pārvalde, Valsts tiesu ekspertīžu birojs, Valsts tiesu medicīnas ekspertīzes centrs, valsts sabiedrība ar ierobežotu atbildību „Rīgas psihiatrijas un narkoloģijas centrs”, Valsts ieņēmumu dienesta Muitas pārvaldes Muitas laboratorija). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar  |
| 3. | Cita informācija | Nav |

Veselības ministre Anda Čakša

Vīza: Valsts sekretārs Kārlis Ketners

Gaile 67876099

evija.gaile@vm.gov.lv

1. Slimību profilakses un kontroles centra 2017. gada 3. februāra lēmums Nr. 2 "Par aizlieguma noteikšanu vielai U-51754 un tās saturošiem izstrādājumiem"; https://www.vestnesis.lv/op/2017/28.9 [↑](#footnote-ref-2)
2. Slimību profilakses un kontroles centra 2017. gada 9. janvāra lēmums Nr. 1 "Par aizlieguma noteikšanu vielai dichloropane un tās saturošiem izstrādājumiem"; https://www.vestnesis.lv/op/2017/10.1 [↑](#footnote-ref-3)
3. Slimību profilakses un kontroles centra 2017. gada 3. marta lēmums Nr. 5-4/7 "Par aizlieguma noteikšanu vielai NDTDI un tās saturošiem izstrādājumiem"; https://www.vestnesis.lv/op/2017/48.7 [↑](#footnote-ref-4)
4. Slimību profilakses un kontroles centra 2016. gada 16. novembra lēmums Nr. 8 "Par aizlieguma noteikšanu vielai 3-MeO-PCMMo un tās saturošiem izstrādājumiem"; https://www.vestnesis.lv/op/2016/225.5 [↑](#footnote-ref-5)
5. Slimību profilakses un kontroles centra 2016. gada 27. oktobra lēmums Nr. 7 "Par aizlieguma noteikšanu vielai MDA-17 un tās saturošiem izstrādājumiem"; https://www.vestnesis.lv/op/2016/210.10 [↑](#footnote-ref-6)
6. Slimību profilakses un kontroles centra 2017. gada 9. februāra lēmums Nr. 5 "Par aizlieguma noteikšanu vielai CUMYL-PeGACLONE un tās saturošiem izstrādājumiem"; https://www.vestnesis.lv/op/2017/32.7 [↑](#footnote-ref-7)
7. Paziņojums Nr. 2016/495/EE (Igaunija); http://ec.europa.eu/growth/tools-databases/tris/lv/search/?trisaction=search.detail&year=2016&num=495 [↑](#footnote-ref-8)